**ПОЈЕДНОСТАВЉЕЊЕ ПОСТУПКА ПОДНОШЕЊА ИЗВЕШТАЈА О КОЛИЧИНИ И ВРСТИ УВЕЗЕНОГ РЕПРОДУКТИВНОГ МАТЕРИЈАЛА**

|  |  |
| --- | --- |
| **Назив административног поступка** | **Извештај о количини и врсти увезеног репродуктивног материјала** |
| **Шифра поступка** | **16.04.0015** |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде  Управа за шуме |
| **Правни оквир којим је уређен административни поступак** | * Закон о репродуктивном материјалу шумског дрвећа ("Сл. Гласник РС“ бр. 135/2004, 8/2005-, 41/2009 |
| **Прописи које треба променити /донети/укинути да би се спровеле препоруке** | 1. Закон о репродуктивном материјалу шумског дрвећа ("Сл. Гласник РС“ бр.135/2004, 8/2005, 41/2009) |
| **Рок за спровођење препорука** | Четврти квартал 2020. године. |
| 1. **КРАТАК ОПИС ПРОБЛЕМА** | |
| У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата.  Образац Извештајa о количини и врсти увезеног репродуктивног материјала је у слободној форми.  Поступак подразумева подношење захтева лично на писарници или поштом. Још увек није успостављена пуна електронска управа, нити поједини сегменти електронске комуникације.  У овом поступку је реч о обавештавању односно извештавању Управе за шуме од стране увозника репродуктивног материјала о врсти, количини и земљи порекла увезеног шумског репродуктивног материјала. Управа за шуме не издаје акт по подношењу извештаја већ само води евиденцију поднетих извештаја. За државу је важно да зна са којим количинама репродуктивног материјала располаже у свакој години те је овај поступак веома битан. Међутим, у пракси је ситуација таква да увозници не поштују законску обавезу и не подносе извештаје о увозу репродуктивног материјала и због тога Управа за шуме нема јасну слику о количини репродуктивног материјала а то проузрокује друге проблеме у планирању и раду саме управе и читавог Министарства. Овај поступак не производи трошкове на страни привредног субјекта. | |
| 1. **САЖЕТАК ПРЕПОРУКА** | |
|  | |
| |  |  |  |  |  | | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | | **Да** | **Не** | | **Документација** |  | | | | | *Доказ о електронској уплати без печата банке* |  | **Х** |  | | | **Образац административног захтева** |  | | | | | *Увођење обрасца захтева* |  | **X** |  | | | *Електронско подношење извештаја* |  | **Х** |  | | **Увођење подношења нотификације** | **X** |  | **1.** | | | |
| 1. **ОБРАЗЛОЖЕЊЕ** | |
| **3.1. Прихватање доказа о електронској уплати таксе без печата банке**  Препорука је да се као доказ о уплати републичке административне таксе, прихвати извод са пословног рачуна странке без печата банке, имајући у виду да је такав начин плаћања већ прихваћен као валидан на основу Мишљења Министарства финансија бр. 434-01-7/07-04 од 25.05.2009. године, иако се исто позива на одредбе Закона о платном промету које сада нису на снази, имајући у виду да се променом прописа нису промениле обавезе банке о достављању извода са пословног рачуна клијенту.  ***За примену ове препоруке нису потребне измене прописа.***  **Управа за шуме поставиће на својој веб презентацији обавештење за странке о томе да се као доказ о плаћању таксе/накнаде прихвата извод из банке пословног субјекта, без печата банке, на основу мишљења Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе, чиме ће се обезбедити спровођење препоруке.**  **3.2. Увођење обрасца за подношење извештаја**  Увођење обрасца за подношење извештаја, који ће садржати стандардне елементе обрасца захтева, који укључују:   * + Назив РС, назив и седиште органа, назив организационе јединице, бр. телефона и електронска адреса организационе јединице која спроводи административни поступак;   + Шифра административног поступка или назив обрасца може да стоји у горњем десном углу обрасца;   + Назив административног поступка (управна ствар која је предмет поступка);   + Места за унос информација о подносиоцу захтева (Назив, седиште, ПИБ, мат број , Адреса електронске поште подносиоца захтева.)   + Места за унос специфичних информација за конкретан поступак (Локација шуме ,број катастарских парцела, катастарска општина, општина, и укупна површина; Власник шуме ; Корисник шуме; Површина на којој се мења водни режим; Разлог мењања водног режима), укључујући и информације, потребне за прибављање података по службеној дужности   + Информације о потребној документацији: * Таксативно набројана сва потребна документа * Форма докумената (оригинал, копија, оверена копија, копија уз оригинал на увид), уколико се документација подноси у папиру * Издавалац документа * Специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.).   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1.ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева   + Место за потпис подносиоца захтева.   Уз образац захтева стоји и писмeна информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна * Модел и позив на број   ***За примену ове препоруке није потребна нзмена пропис***  **3.3. Електронско подношење извештаја**  У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се делимично увођење е-управе, омогућавање подношења захтева тако што ће подносилац слати Извештај о количини и врсти увезеног репродуктивног материјала, потписан квалификованим електронским сертификатом, са пратећом документацијом, на имејл адресу надлежног органа. Предлаже се примена ове препоруке чим се за то остваре технички услови.  ***За примену ове препоруке није потребна измена прописа.***  **3.4. Увођење подношења нотификације**  Предлог је да поступак треба свести на нотификацију. Обавеза државног органа је да прими и евидентира Извештај о количини и врсти увезеног репродуктивног материјала. Самим тим, како нема никаквог одлучивања од стране органа, обавеза подносиоца захтева се завршава са подношењем извештаја у законском року.  ***За примену ове препоруке је потребна измена Закона о репродуктивном материјалу шумског дрвећа ("Сл. Гласник РС“ бр. 135/2004-1, 8/2005-7 (исправка), 41/2009-174)*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| |  | | --- | | **НАЦРТ**  **ЗАКОН О ДОПУНАМА ЗАКОНА О РЕПРОДУКТИВНОМ**  **МАТЕРИЈАЛУ ШУМСКОГ ДРВЕЋА**  Члан 1.  У закону о репродуктивном материјалу шумског дрвећа („Службени гласник РС“ број: 135/2004-1, 8/2005-7 (исправка), 41/2009-174) у члану 19. после става 2. додаје се став 3. који гласи:  „Произвођач, односно увозник репродуктивног материјала, обавештења из става 1. и 2. овог члана може поднети електронским путем. Oбавештења морају да садрже истините податке.“  Члан 2.  Овај закон ступа на снагу осмог дана од дана објављивања у „Службеном гласнику Републике Србије“. | | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ ЗАКОНА О РЕПРОДУКТИВНОМ МАТЕРИЈАЛУ**  **ШУМСКОГ ДРВЕЋА** **КОЈЕ СЕ ДОПУЊУЈУ**  Члан 19.  О врсти и количини репродуктивног материјала произведеног до 31. октобра текуће године произвођач је дужан да обавести министарство најкасније до 15. новембра текуће године.  Увозник репродуктивног материјала је дужан да обавести министарство о врсти и количини увезеног репродуктивног материјала најкасније у року од 15 дана од дана увоза.  ПРОИЗВОЂАЧ, ОДНОСНО УВОЗНИК РЕПРОДУКТИВНОГ МАТЕРИЈАЛА, ОБАВЕШТЕЊА ИЗ СТАВА 1. И 2. ОВОГ ЧЛАНА МОЖЕ ПОДНЕТИ ЕЛЕКТРОНСКИМ ПУТЕМ. ОБАВЕШТЕЊА МОРАЈУ ДА САДРЖЕ ИСТИНИТЕ ПОДАТКЕ. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 750,98 РСД. Усвајање и примена препорука ће донети привредним субјектима годишње директне уштеде од 243,04 РСД или 2 ЕУР. Ове уштеде износе 32,36% укупних директних трошкова привредних субјеката у поступку.  Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка за привредне субјекте. Препорукама се такође утиче на побољшање пословног амбијента. | |