**УКИДАЊЕ ПОСТУПКА САГЛАСНОСТИ ЗА ЛОВ НА НЕЛОВНИМ ПОВРШИНАМА**

|  |  |
| --- | --- |
| **Назив административног поступка** | **Сагласност за лов на неловним површинама** |
| **Шифра поступка** | **16.04.0019** |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде  Управа за шуме |
| **Правни оквир којим је уређен административни поступак** | Закон о дивљачи и ловству ("Сл. Гласник РС“ бр. 18/2010-68) |
| **Прописи које треба променити /донети/укинути да би се спровеле препоруке** | 1. Закон о дивљачи и ловству ("Сл. Гласник РС“ бр. 18/2010-68) |
| **Рок за спровођење препорука** | Четврти квартал 2020. године. |
| 1. **КРАТАК ОПИС ПРОБЛЕМА** | |
| Анализом правног оквира и кроз разговоре са службеницима као и увидом у базу е пописа административних поступака утврђено је да је место извршења лова неловна површина, која је увек у насељеном месту или месту које је у потпуности непримерено за лов (нпр. гробље, аеродроми, паркови итд) те да постоје озбиљни безбедносни ризици према људима и имовини. Такође, овај административни поступак, за сво време важења закона по сазнањима службеника није ни једном спроведен, нити корисници ловишта желе да преузимају тај ризик на себе. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Укидање поступка** | **X** |  | **1.** | | |
| 1. **ОБРАЗЛОЖЕЊЕ** | |
| **3.1. Укидање поступка**  Потребно је укинути поступак јер од његовог увођења до данас није спроведен нити једном а из разлога превеликих безбедносних ризика за подносиоца захтева према људима и имовини. Тренутна ситуација не доноси решење проблема који може да настане уколико се дивљач нађе на неловној површини јер овлашћени подносиоци захтева не желе да преузимају ризик на себе. Решење је могуће увођењем одређених обавеза за стручне службе да у одређеним ситуацијама реагују и изласком на терен спрече настанак штете коју дивљач може да проузрокује на неловној површини. Потребно је брисање става 3 у члану 28. Закона о дивљачи и ловству. Узимајући у обзир чињеницу да је чланом 28. Став 3. Закон о дивљачи и ловству утврђено да се ловостајем заштићена дивљач која се налази на неловним површинама, односно површинама ван ловишта може ловити уз сагласност министарства, а на територији аутономне покрајине надлежног покрајинског органа, предлажемо да се изменама наведеног закона брише цео став. У вези са наведеним проблемом, односно присуством дивљачи на некој од површина које су је у потпуности непримерене за лов, постоји решење у одредбама закона о заштити природе, конкретно у члану 93. став 2 у коме је утврђено да Министарство надлежно за послове заштите животне средине може да одреди посебан тим стручних физичких и/или правних лица ако су потребне интервенције са живим примерцима дивљих животиња у дивљини или у заточеништву. На основу наведеног, овај поступак треба уредити тако да подносилац захтева подноси захтев за сагласност министарству надлежном за животну средину у случају када се ради о врсти дивљачи која се налази на површинама ван ловишта, а када се ради о врсти дивљачи која се налази на неловној површини онда би претходно требао да се изјасни корисник ловишта да ли постоји могућност да он реши проблем, па ако не постоји могућност онда се захтев подноси исто министарству надлежном за животну средину.  ***За примену ове препоруке је потребна измена Закона о дивљачи и ловству ("Сл. Гласник РС“ бр. 18/2010-68)*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**    **ЗАКОН О ИЗМЕНАМА ЗАКОНА**  **О ДИВЉАЧИ И ЛОВСТВУ**  Члан 1.  У Закону о дивљачи и ловству ("Сл. Гласник РС“ бр. 18/2010-68) у члан 28. став 3. брише се.  Члан 2.  Овај закон ступа на снагу осмог дана од дана објављивања у „Службеном гласнику Републике Србије“. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ**  **ЗАКОНА О ДИВЉАЧИ И ЛОВСТВУ КОЈЕ СЕ МЕЊАЈУ**  Члан 28.  Заштиту ловостајем заштићене дивљачи која се налази на неловним површинама, односно површинама ван ловишта врши власник, односно корисник земљишта, вода и шума на којој је дивљач.  Под заштитом у смислу става 1. овог члана подразумева се предузимање мера заштите дивљачи утврђених овим законом.    ~~Ловостајем заштићена дивљач која се налази на неловним површинама, односно површинама ван ловишта може се ловити уз сагласност Министарства, а на територији аутономне покрајине надлежног покрајинског органа.~~ | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Усвајањем препоруке постижу се значајне уштеде у времену потребном за спровођење административног поступка.  Препоруке ће допринети побољшању пословног амбијента. | |