**ПОЈЕДНОСТАВЉЕЊЕ ПОСТУПКА ПРИЈАВЕ ЗА КОНТРОЛУ ПРОИЗВОДЊЕ И ЗДРАВСТВЕНОГ ПРЕГЛЕДА**

|  |  |
| --- | --- |
| **Назив административног поступка** | **Пријава за контролу производње и здравствени преглед** |
| **Шифра поступка** | **16.04.0012** |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде  Управа за шуме |
| **Правни оквир којим је уређен административни поступак** | * Закон о репродуктивном материјалу шумског дрвећа ("Сл. Гласник РС“ бр. 135/2004-1, 8/2005-7 (исправка), 41/2009-174) * Правилник о признавању полазног материјала и контроли производње репродуктивног материјала шумског дрвећа ("Сл. Гласник РС“ бр. 76/2005-37, 105/2005-13, 83/2009-57) * Закона о здрављу биља („Службени гласник РС”, бр 41/09) |
| **Прописи које треба променити /донети/укинути да би се спровеле препоруке** | 1. Закон о репродуктивном материјалу шумског дрвећа ("Сл. Гласник РС“ бр. 135/2004-1, 8/2005-7 (исправка), 41/2009-174) |
| **Рок за спровођење препорука** | Четврти квартал 2020. године. |
| 1. **КРАТАК ОПИС ПРОБЛЕМА** | |
| Рок за одлучивање у поступку није адекватан. Наиме, два здравствена прегледа се обављају у размаку од неколико месеци, и самим тим не може се испоштовати општи рок од 30 дана из ЗУП-а.  Овај административни поступак се састоји из два дела, један део је контрола саме производње а други део представља здравствени преглед. Ситуација са трошковима које наплаћује Управа за шуме је таква да, трошак којем се излаже подносилац захтева се одређује сваки пут засебно, за сваки појединачни поступак. Оваква ситуација представља непотребну неизвесност за подносиоца захтева.  У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата.  Поступак подразумева подношење захтева лично на писарници или поштом. Још увек није успостављена пуна електронска управа, нити поједини сегменти електронске комуникације. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Рокови** |  | | | | *Прописивање рокова посебним законом* | **Х** |  | **1.** | | **Финансијски издаци** |  | | | | *Утврђивање висине трошкова* | **Х** |  | **1.** | | **Документација** |  | | | | *Доказ о електронској уплати без печата банке* |  | **Х** |  | | **Образац административног захтева** |  | | | | *Електронско подношење захтева и документације* |  | **Х** |  | | |
| 1. **ОБРАЗЛОЖЕЊЕ** | |
| **3.1. Прописивање рокова посебним законом**  Препорука је да се пропише посебан рок за одлучивање. Наиме, здравствени преглед се врши два пута са размаком од неколико месеци по истом захтеву, и ствара немогућност за Управу да реши по захтеву у року који је прописан Законом о општем управном поступку. Препорука је да се пропише рок од 6 месеци за одлучивање по захтеву.  ***За примену ове препоруке је потребна измена Закона о репродуктивном материјалу шумског дрвећа ("Сл. Гласник РС“ бр. 135/2004-1, 8/2005-7 (исправка), 41/2009-174)***  **3.2. Утврђивање висине трошкова**  Препорука је да се у Закону о репродуктивном материјалу шумског дрвећа пропише да ће се висину трошкова овог административног поступка утврдити Министар. На тај начин ће се доћи до фиксне цене трошкова која ће бити прописана подзаконским актом а имаће свој основу у закону. Овај подзаконски акт може да садржи све потребне информације и све трошкове како за здравствени преглед тако и за контролу производње. Сматрамо да је доношење Одлуке најсврсисходније и да се показало ефикасним у делу поступка који спроводи Управа за заштиту биља те да се може применити у делу поступка који спроводи Управа за шуме.  ***За примену ове препоруке је потребна измена Закона о репродуктивном материјалу шумског дрвећа ("Сл. Гласник РС“ бр. 135/2004-1, 8/2005-7 (исправка), 41/2009-174)***  **3.3. Прихватање доказа о електронској уплати таксе без печата банке**  Препорука је да се као доказ о уплати републичке административне таксе, прихвати извод са пословног рачуна странке без печата банке, имајући у виду да је такав начин плаћања већ прихваћен као валидан на основу Мишљења Министарства финансија бр. 434-01-7/07-04 од 25.05.2009. године, иако се исто позива на одредбе Закона о платном промету које сада нису на снази, имајући у виду да се променом прописа нису промениле обавезе банке о достављању извода са пословног рачуна клијенту.  ***За примену ове препоруке нису потребне измене прописа.***  **Управа за шуме поставиће на својој веб презентацији обавештење за странке о томе да се као доказ о плаћању таксе/накнаде прихвата извод из банке пословног субјекта, без печата банке, на основу мишљења Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе, чиме ће се обезбедити спровођење препоруке.**  **3.4. Електронско подношење захтева и документације**  У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се делимично увођење е-управе, омогућавање подношења захтева тако што ће подносилац слати захтев, потписан квалификованим електронским сертификатом, са пратећом документацијом, на имејл адресу надлежног органа. Предлаже се примена ове препоруке чим се за то остваре технички услови.  ***За примену ове препоруке није потребна измена прописа.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ЗАКОН О ИЗМЕНАМА И ДОПУНАМА** **ЗАКОНА О**  **РЕПРОДУКТИВНОМ МАТЕРИЈАЛУ ШУМСКОГ ДРВЕЋА**  Члан 1.  У Закону о репродуктивном материјалу шумског дрвећа: 135/2004-1, 8/2005-7 (исправка), 41/2009-17)4, у члану 21. након става 1 додаје се став 2. и гласи:  „Министарство ће донети уверење у овом поступку у року од 6 месеци од подношења захтева. „  Члан 2.  У члану 24. став 2. мења се и гласи:   “Трошкове контроле производње сноси произвођач и уплаћује на одговарајући рачун за уплату јавних прихода буџета Републике.   Висину трошкова утврђује министар. „  Члан 3.  Овај закон ступа на снагу осмог дана од дана објављивања у „Службеном гласнику Републике Србије”. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ**  **ЗАКОНА О РЕПРОДУКТИВНОМ МАТЕРИЈАЛУ ШУМСКОГ ДРВЕЋА КОЈЕ СЕ МЕЊАЈУ И ДОПУЊУЈУ**  Члан 21.  Произвођач репродуктивног материјала дужан је да поднесе министарству пријаву за контролу производње најкасније до 30. априла текуће године.  МИНИСТАРСТВО ЋЕ ДОНЕТИ УВЕРЕЊЕ У ОВОМ ПОСТУПКУ У РОКУ ОД 6 МЕСЕЦИ ОД ПОДНОШЕЊА ЗАХТЕВА.  Члан 24.   Трошкове контроле производње сноси произвођач и уплаћује на одговарајући рачун за уплату јавних прихода буџета Републике.  ~~Висина трошкова утврђује се у складу са прописима о накнадама трошкова у управном поступку.~~  ВИСИНУ ТРОШКОВА УТВРЂУЈЕ МИНИСТАР. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 3.060.676,87 РСД. Усвајање и примена препорука ће донети привредним субјектима годишње директне уштеде од 61.139,36 РСД или 502,70 ЕУР. Ове уштеде износе 2% укупних директних трошкова привредних субјеката у поступку.  Препоруке ће допринети правној сигурности привредних субјеката, поједностављењу поступка за привредне субјекте. Препорукама се такође утиче на побољшање пословног амбијента, смањење сиве економије и превођење у легалне токове. | |