**ПОЈЕДНОСТАВЉЕЊЕ ПОСТУПКА ИЗДАВАЊА ДОЗВОЛЕ ЗА УНОШЕЊЕ ДИВЉАЧИ У ЛОВИШТЕ**

|  |  |
| --- | --- |
| **Назив административног поступка** | **Дозвола за уношење дивљачи у ловиште** |
| **Шифра поступка** | 16.04.0018 |
| **Регулаторно тело**  **(надлежно за спровођење препоруке)** | Министарство пољопривреде , шумарства и водопривреде  Управа за шуме |
| **Правни оквир којим је уређен административни поступак** | * Закон о дивљачи и ловству ( „Сл. Гласник РС“, бр. 18/10) * Правилник о садржини и начину израде планских докумената у ловству:( „Сл. Гласник РС“, бр. 9/12-91) * Закон о заштити природе: ( „Сл. Гласник РС“, бр. 36/09-76, 88/10-162, 91/210-133 (исправка), 14/16-8) |
| **Прописи које треба променити /донети/укинути да би се спровеле препоруке** | 1. Закон о дивљачи и ловству ( „Сл. Гласник РС“, бр. 18/10) |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| Прописима није довољно јасно дефинисан поступак за добијање дозволе за уношење дивљачи у ловиште, имајући у виду да је само оквирно регулисан поступак. Привредни субјекти подносе захтев у слободној форми, што може довести до немогућности ефикасног спровођења поступка, услед недостатка информација потребних надлежном органу. Такође, привредним субјектима није омогућен адекватан приступ информацијама о начину подношења и решавања захтева, што води до непредвидивости самог поступка. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Документација** |  | | | | *Прецизирање поступка и потребне документације* | **X** |  | **1** | | **Образац захтева** |  |  |  | | *Увођење обрасца за подношење захтева* |  | **X** |  | | **Електронско подношење захтева** |  | **Х** |  | | |
| 1. **ОБРАЗЛОЖЕЊЕ** | |
| * 1. **Прецизирање поступка и потребне документације**   Законом о дивљачи и ловству само оквирно је регулисан поступак издавања Дозволе за уношење дивљачи у ловиште и наведено да је за уношење дивљачи у ловиште као и пребацивање дивљачи из ловишта у ловиште потребна дозвола Министарства за пољопривреду, шумарство и водопривреду као и Министарства за заштиту животне средине. Законом је потребно прецизирати да је сагласност Министарства за заштиту животне средине потребна само у случају када се алохтоне врсте уносе у слободну природу а не у ограђена ловишта.  Наиме, у конкретном случају уношење дивљачи у ограђено ловиште као и пребацивање дивљачи из ловишта у ловиште потребно је да се спроводи уз сагласност Управе за шуме, док за увоза дивљачи мора постојати сагласност Министарства за заштиту животне средине.  Сходно наведеном закону је потребно дефинисати када се конкретно захтева сагласност Министарства за пољопривреду, шумарство и водопривреду (Управе за шуме) и прецизирати која се конкретно документација подноси уз захтев, а шта надлежни орган прибавља по службеној дужности.  Потребно је дефинисати да се уз захтев за добијање дозволе за уношење алохтоне дивљачи у ограђено ловиште, као и пребацивање дивљачи из ловишта у ловиште подноси следећа документација:   1. Програм насељавања дивљачи   **За примену ове препоруке, потребна је измена Закона о дивљачи и ловству.**   * 1. **Увођење обрасца за подношење захтева**   Захтев у оквиру овог поступка се подноси писано, у слободној форми, односно стандардан образац захтева не постоји. Предлаже се:   * Увођење обрасца за подношење захтева, који ће садржати стандардне елементе обрасца захтева, који укључују:   + Назив РС, назив и седиште органа, назив организационе јединице, бр. телефона и електронска адреса организационе јединице која спроводи административни поступак;   + Шифра административног поступка или назив обрасца може да стоји у горњем десном углу обрасца;   + Назив административног поступка (управна ствар која је предмет поступка);   + Места за унос информација о подносиоцу захтева (Име и презиме, Адреса, Контакт телефон, Матични број, Адреса електронске поште)   + Места за унос специфичних информација за конкретан поступак, укључујући и информације, потребне за прибављање података по службеној дужности;   + Информације о потребној документацији: * Таксативно набројана сва потребна документа * Форма докумената (оригинал, копија, оверена копија, копија уз оригинал на увид), уколико се документација подноси у папиру * Издавалац документа * Специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.).   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1.ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева   + Место за потпис подносиоца захтева   Уз образац захтева стоји и писмена информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна * Модел и позив на број * Омогућавање електронског попуњавања обрасца захтева.   **За примену ове препоруке, није неопходна измена прописа.**   * 1. **Електронско подношење захтева**   У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се делимично увођење е-управе, омогућавање подношења захтева тако што ће подносилац слати захтев, потписан квалификованим електронским сертификатом, са пратећом документацијом.  **За примену ове препоруке, није потребна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ЗАКОН О ИЗМЕНАМА И ДОПУНАМА ЗАКОНА О ДИВЉАЧИ И ЛОВСТВУ**  Члан 1.  У Закону о дивљачи и ловству („Сл. гласник РС“ бр. 18/10 и 95/18) у члану 24. став 3. мења се и гласи:  „Уношење у ловиште алохтоне дивљачи, као и пребацивање дивљачи из ловишта у ловиште, корисник ловишта врши у складу са програмом насељавања дивљачи, уз дозволу Министарства. Уколико се алохтона дивљач, која се уноси у ловиште увози, поред дозволе Министарства, потребно је имати и сагласност Министарства за заштиту животне средине.“  Члан 2.  У члану 24. после става 3. се додаје нови став 4. који гласи:  „Уз захтев за добијање дозволе за уношење алохтоне дивљачи у ограђено ловиште, као и пребацивање дивљачи из ловишта у ловиште подносилац захтева подноси програм насељавања дивљачи.“  Члан 3.  Овај закон ступа на снагу осмог дана од дана објављивања у „Службеном гласнику Републике Србије“. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ ЗАКОНА О ДИВЉАЧИ И ЛОВСТВУ КОЈЕ СЕ МЕЊАЈУ**  Уношење дивљачи у ловиште  Члан 24.  Дивљач се може уносити у ловиште само ако се њеним уношењем не угрожава биолошка равнотежа и биолошка разноврсност.  Уношење дивљачи у ловиште може се вршити до бројности оптималног фонда утврђеног планским документом.  ~~Уношење у ловиште алохтоне дивљачи, дивљачи из увоза, као и пребацивање дивљачи из ловишта у ловиште, корисник ловишта врши у складу са програмом насељавања дивљачи, уз дозволу Министарства и дозволу министарства надлежног за послове заштите животне средине, а у складу са прописима којима се уређује заштита природе.~~  УНОШЕЊЕ У ЛОВИШТЕ АЛОХТОНЕ ДИВЉАЧИ, КАО И ПРЕБАЦИВАЊЕ ДИВЉАЧИ ИЗ ЛОВИШТА У ЛОВИШТЕ, КОРИСНИК ЛОВИШТА ВРШИ У СКЛАДУ СА ПРОГРАМОМ НАСЕЉАВАЊА ДИВЉАЧИ, УЗ ДОЗВОЛУ МИНИСТАРСТВА. УКОЛИКО СЕ АЛОХТОНА ДИВЉАЧ, КОЈА СЕ УНОСИ У ЛОВИШТЕ УВОЗИ, ПОРЕД ДОЗВОЛЕ МИНИСТАРСТВА, ПОТРЕБНО ЈЕ ИМАТИ И САГЛАСНОСТ МИНИСТАРСТВА ЗА ЗАШТИТУ ЖИВОТНЕ СРЕДИНЕ.  УЗ ЗАХТЕВ ЗА ДОБИЈАЊЕ ДОЗВОЛЕ ЗА УНОШЕЊЕ АЛОХТОНЕ ДИВЉАЧИ У ОГРАЂЕНО ЛОВИШТЕ, КАО И ПРЕБАЦИВАЊЕ ДИВЉАЧИ ИЗ ЛОВИШТА У ЛОВИШТЕ ПОДНОСИЛАЦ ЗАХТЕВА ПОДНОСИ ПРОГРАМ НАСЕЉАВАЊА ДИВЉАЧИ. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Усвајање препоруке ће допринети поједностављењу административног поступка и побољшању пословног амбијента услед веће правне сигурности привредних субјеката, истоветности поступања и транспарентности поступка. | |