**ПОЈЕДНОСТАВЉЕЊЕ ПОСТУПКА ПОДНОШЕЊА ГОДИШЊЕГ ИЗВЕШТАЈА О ПРЕДУЗЕТИМ МЕРАМА И ПРОБЛЕМИМА У ЗАШТИТИ ШУМА**

|  |  |
| --- | --- |
| **Назив административног поступка** | **Годишњи извештај о предузетим мерама и проблемима у заштити шума** |
| **Шифра поступка** | **16.04.0006** |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде  Управа за шуме |
| **Правни оквир којим је уређен административни поступак** | * Закон о шумама ("Сл. Гласник РС“ бр. 30/2010, 93/2012, 89/2015) |
| **Прописи које треба променити /донети/укинути да би се спровеле препоруке** | 1. Закон о шумама ("Сл. Гласник РС“ бр. 30/2010, 93/2012, 89/2015) |
| **Рок за спровођење препорука** | Четврти квартал 2020. године. |
| 1. **КРАТАК ОПИС ПРОБЛЕМА** | |
| У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата.  Oбразац годишњег извештаја о предузетим мерама и проблемима у заштити шума је у слободној форми.  Поступак подразумева подношење захтева лично на писарници или поштом. Још увек није успостављена пуна електронска управа, нити поједини сегменти електронске комуникације.  Достављање овог извештаја јесте предвиђено Законом о шумама али није предвиђена санкција за не достављање извештаја. Ово доводи до тога да је достављање извештаја сведено на добру вољу корисника шума а са друге стране овај извештај је значајан за рад Управе за шуме.  У овом поступку не постоји акт који издаје државни орган, већ само постоји обавеза за корисника односно сопственика шума да поднесе годишњи извештај. | |
| 1. **САЖЕТАК ПРЕПОРУКА** | |
|  | |
| |  |  |  |  |  | | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | | **Да** | **Не** | | **Документација** |  | | | | | *Доказ о електронској уплати без печата банке* |  | **Х** |  | | | **Образац административног захтева** |  | | | | | *Увођење обрасца захтева* |  | **Х** |  | | | *Електронско подношење захтева и документације* |  | **Х** |  | | | **Увођење прекршаја** | **Х** |  | **1.** | | | **Увођење подношења нотификације** | **Х** |  | **1.** | |  | | | | | |
| 1. **ОБРАЗЛОЖЕЊЕ** | |
| **3.1. Прихватање доказа о електронској уплати таксе без печата банке**  Препорука је да се као доказ о уплати републичке административне таксе, прихвати извод са пословног рачуна странке без печата банке, имајући у виду да је такав начин плаћања већ прихваћен као валидан на основу Мишљења Министарства финансија бр. 434-01-7/07-04 од 25.05.2009. године, иако се исто позива на одредбе Закона о платном промету које сада нису на снази, имајући у виду да се променом прописа нису промениле обавезе банке о достављању извода са пословног рачуна клијенту.  ***За примену ове препоруке нису потребне измене прописа.***  **Управа за шуме, поставиће на својој веб презентацији обавештење за странке о томе да се као доказ о плаћању таксе/накнаде прихвата извод из банке пословног субјекта, без печата банке, на основу мишљења Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе, чиме ће се обезбедити спровођење препоруке.**  **3.2. Увођење обрасца за подношење захтева**  Захтев у оквиру овог поступка се подноси писано, у слободној форми, односно стандардан образац захтева не постоји. Предлаже се увођење обрасца за подношење годишњег извештаја.  Овај извештај је специфичне форме и Управа за шуме ће у најскоријем периоду сачинити образац који одговара потребама овог извештаја.  ***За примену ове препоруке нису потребне измене прописа.***  **3.3. Електронско подношење захтева и документације**  У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се делимично увођење е-управе, омогућавање подношења захтева тако што ће подносилац слати захтев, потписан квалификованим електронским сертификатом, са пратећом документацијом, на имејл адресу надлежног органа. Предлаже се примена ове препоруке чим се за то остваре технички услови.  ***За примену ове препоруке није потребна измена прописа.***  **3.4. Увођење прекршаја**  Због значаја шума на животну средину и неопходност очувања и бриге о шумама, потребно је унети измену у члан 112. Закона о шумама. Наиме, обавеза коју имају корисници шума је тренутно само њихова добра воља. Не постоји никакав правни механизам санкције за неподношење извештаја. Да би на сваки могући начин допринели очувању животне средине, сматрам да је адекватна санкција неопходна. Предлог је да се у Закон о шумама члан 112. став 1. дода тачка 52.  ***За примену ове препоруке је потребна измена Закона о шумама ("Сл. Гласник РС“ бр. 30/2010-61, 93/2012-28, 89/2015-12)***  **3.5. Увођење подношења нотификације**  Предлог је да поступак треба свести на нотификацију. Обавеза државног органа је да прими и евидентира годишњи извештај. Самим тим, како нема никаквог одлучивања од стране органа, обавеза корисника шуме се завршава са подношењем извештаја у законском року.  ***За примену ове препоруке је потребна измена Закона о шумама ("Сл. Гласник РС“ бр. 30/2010-61, 93/2012-28, 89/2015-12)*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ЗАКОН О ДОПУНАМА ЗАКОНА О ШУМАМА**  Члан 1.  У закону о шумама („Службени гласник РС“ број: 30/2010-61, 93/2012-28, 89/2015-12) у члану 42. након става 4. додаје се нови став 5. који гласи:  „Корисник, односно сопственик шума који газдује шумама у складу са основом, извештај из става 4. овог члана може поднети електронским путем. Извештај из става 4. овог члана мора да садржи истините податке.“  Досадашњи став 5. постаје став 6.  Члан 2.  У члану 112. став 1. додаје се тачка 52. која гласи:  „52) не поднесе годишњи извештај о предузетим мерама и проблемима заштите шума у року који прописује члан 42. став 4. овог закона.“  Члан 3.  Овај закон ступа на снагу осмог дана од дана објављивања у „Службеном гласнику Републике Србије“. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ ЗАКОНА О ШУМАМА** **КОЈЕ СЕ ДОПУЊУЈУ**  Обавеза заштите шума  Члан 42.  Корисник, односно сопственик шуме који газдује шумом у складу са основом дужан је да прати утицај биотичких и абиотичких чинилаца на здравствено стање шума и благовремено предузима мере за заштиту шума и шумског земљишта.  Ако сопственик, односно корисник шума не поступа у складу са одредбом става 1. овог члана, Министарство, а на територији аутономне покрајине надлежни орган аутономне покрајине ће обезбедити извршење те обавезе о трошку сопственика, односно корисника шуме.  Сопственик шума који газдује шумом у складу са програмом, дужан је да поступа у складу са препорукама и упутствима правног лица из члана 70. став 1. овог закона и правног лица из члана 44. став 2. овог закона.  Корисник, односно сопственик шуме који газдује у складу са основом, дужан је да Министарству, а на територији аутономне покрајине надлежном органу аутономне покрајине, поднесе годишњи извештај о предузетим мерама и проблемима заштите шума најкасније до 15. јануара текуће године за претходну годину, а у случајевима веће угрожености шума без одлагања.  КОРИСНИК, ОДНОСНО СОПСТВЕНИК ШУМА КОЈИ ГАЗДУЈЕ ШУМАМА У СКЛАДУ СА ОСНОВОМ, ИЗВЕШТАЈ ИЗ СТАВА 4. ОВОГ ЧЛАНА МОЖЕ ПОДНЕТИ ЕЛЕКТРОНСКИМ ПУТЕМ. ИЗВЕШТАЈ ИЗ СТАВА 4. ОВОГ ЧЛАНА МОРА ДА САДРЖИ ИСТИНИТЕ ПОДАТКЕ.  Надлежни орган аутономне покрајине извештај из става 4. овог члана доставља Министарству најкасније до 31. јануара текуће за претходну годину.  Прекршај правног лица  **Члан 112.**  **Новчаном казном од 100.000 до 1.000.000 динара казниће се за прекршај правно лице ако:**  **1) врши или дозволи пашу, брст стоке, као и жирење у шуми (члан 9. став 1. тачка 6);**  **2) врши или дозволи сакупљање осталих шумских производа (гљиве, плодови, лековито биље, пужеви и друго) из члана 9. став 1. тачка 7) овог закона;**  **3) користи камен, шљунак, песак, хумус, земљу и тресет, осим за изградњу инфраструктурних објеката за газдовање шумама (члан 9. став 1. тачка 9);**  **4) врши или дозволи самовољно заузимање шума, уништавање или оштећивање шумских засада, ознака и граничних знакова, као и изградњу објеката који нису у функцији газдовања шумама (члан 9. став 1. тачка 10);**  **5) врши или дозволи одлагање смећа и штетних и опасних материја и отпадака, као и загађивање шума на било који начин (члан 9. став 1. тачка 11);**  **6) предузима друге радње којима се слаби приносна снага шуме или угрожавају функције шуме (члан 9. став 1. тачка 12);**  **7) не донесе пројекат за подизање засада кратког производног циклуса (члан 33);**  **8) не врши евидентирање радова, односно не води књигу шумске хронике, у складу са одредбама чл. 34. и 35. овог закона;**  **9) не спроводи мере заштите шума у складу са одредбама члана 44. ст. 3. и 4. овог закона;**  **10) не донесе план заштите шума од пожара у складу са чланом 46. ст. 2. и 3. овог закона;**  **11) не прикупља податке о шумским пожарима, не води евиденцију и не доставља их надлежном министарству (члан 46. став 6);**  **12) не достави извештај о насталој штети у складу са чланом 46. став 8. овог закона;**  **13) пали отворену ватру у шуми и на земљишту у непосредној близини шуме, на удаљености мањој од 200 m од руба шуме (члан 47. став 1);**  **14) у шуми, на шумском земљишту и на удаљености мањој од 200 m од шуме врши одлагање смећа, отровних супстанци и осталог отпада, као и изградњу објеката за њихово складиштење, прераду или уништавање (члан 49. став 1);**  **15) не спречи одлагање смећа, отровних супстанци и осталог опасног отпада у шуми и непосредној близини шуме и не обавести о томе Министарство, а на територији аутономне покрајине надлежни орган аутономне покрајине (члан 49. став 2);**  **16) не спречи у шуми, на шумском земљишту и на удаљености мањој од 200 m од шуме одлагање смећа, отровних супстанци и осталог опасног отпада, као и изградњу објеката за њихово складиштење, прераду или уништавање и ако не предузме све мере санације оштећене шуме (члан 49. став 3);**  **17) врши одводњавање и извођење других радова којима се водни режим у шуми мења тако да се угрожава опстанак и виталност шуме (члан 50. став 1);**  **18) при изради и спровођењу пројеката уређивања изворишта вода у шумским екосистемима поступа супротно одредби члана 50. став 2. овог закона;**  **19) за радове из члана 50. ст. 1. и 2. овог закона није прибавио сагласност Министарства, а на територији аутономне покрајине надлежног органа аутономне покрајине (члан 50. став 3);**  **20) поступи супротно забранама из члана 51. став 1. овог закона;**  **21) не обележи део шуме са ограниченим приступом видљивим знаковима упозорења (члан 51. став 4);**  **22) врши пашу, брст или жирење у шуми супротно одредбама члана 52. овог закона;**  **23) не одржава бројност и врсте дивљачи на таквом нивоу да се не нарушава биолошка равнотежа шумског екосистема и ако не спречава спровођење циљева газдовања шумом (члан 53. став 1);**  **24) доноси планске документе у ловству који нису у складу са планом развоја, основама и програмима (члан 53. став 2);**  **25) врши интензивно гајење крупне дивљачи у ограђеним површинама у шумама у којима је у току процес обнављања (подмлађивања) (члан 53. став 3);**  **26) врши газдовање семенским објектима супротно одредби члана 54. овог закона;**  **27) врши радове у семенским објектима супротно одредби члана 55. овог закона;**  **28) не обезбеђује шумски репродуктивни материјал аутохтоних врста дрвећа у складу са билансом (члан 56. став 1);**  **29) врши дознаку супротно одредбама члана 58. овог закона;**  **30) врши или дозволи промет, куповину, продају, поклањање, складиштење и превоз саобраћајним средствима дрвета посеченог у шуми и дрвета из члана 5. став 3. овог закона које није жигосано видљивим шумским жигом и за које није издата отпремница, односно пропратница која прати дрво у промету (члан 60. став 1);**  **31) жигосање посеченог дрвета не врши стручно лице из члана 60. став 5. овог закона;**  **32) врши прераду и складиштење дрвета ако дрво није жигосано и ако за исто није издата отпремница, односно пропратница на начин прописан овим законом (члан 60. став 7);**  **33) не врши евиденцију дрвета у промету на прописан начин (члан 60. став 9);**  **34) врши сечу четинарских стабала за новогодишње и друге празнике супротно одредбама члана 60. ст. 10. и 11. овог закона;**  **35) врши или дозволи промет четинарских стабала за новогодишње и друге празнике супротно одредбама члана 60. ст. 4–13. овог закона;**  **36) не успостави и не одржава шумски ред (члан 61. ст. 1. и 2);**  **37) врши сакупљање осталих шумских производа супротно одредби члана 62. овог закона;**  **38) користи и одржава шумске путеве супротно одредбама члана 66. ст. 1. и 2. овог закона;\***  **39) користи шумске путеве за спортска такмичења супротно одредби члана 66. став 4. овог закона;**  **40) не води катастар шумских путева који се користе за потребе газдовања шумама (члан 66. став 5);**  **41) не води и не одржава евиденцију шума и шумског земљишта у складу са чланом 67. ст. 1. и 2. овог закона;**  **42) не спроводи послове предвиђене у члану 71. овог закона;**  **43) не спроведе мере газдовање шумама утврђене програмом (члан 73. став 3);**  **44) врши или дозволи извођење радова на заштити, гајењу и коришћењу шума, а не испуњава услове из члана 97. став 1. овог закона;**  **45) прода шуму коју није претходно понудио на продају кориснику шуме, ако се она граничи са шумом у државној својини (члан 100. ст. 1. и 2);**  **46) не дозволи слободан приступ лицима која снимају стање шума ради израде планова газдовања шумама, односно пројеката комасације или арондације земљишта и шума (члан 102. став 3);**  **47) не успостави и не води евиденцију прописане документације о стицању права својине (члан 102. став 4);**  **48) не донесе програм ограничавања и не изврши ограничавање својих шума у складу са тим програмом (члан 103. ст. 1. и 2);**  **49) не прибави сагласност Министарства, а на територији аутономне покрајине надлежног органа аутономне покрајине на годишњи програм ограничавања шума (члан 103. став 3);**  **50) не поступи по решењу шумарског инспектора у складу са овим законом;**  **51) онемогући шумарском инспектору вршење радњи из члана 107. овог закона.**  52) НЕ ПОДНЕСЕ ГОДИШЊИ ИЗВЕШТАЈ О ПРЕДУЗЕТИМ МЕРАМА И ПРОБЛЕМИМА ЗАШТИТЕ ШУМА У РОКУ КОЈИ ПРОПИСУЈЕ ЧЛАН 42. СТАВ 4. ОВОГ ЗАКОНА.  **За прекршај из става 1. овог члана казниће се новчаном казном од 25.000 до 50.000 динара и одговорно лице у правном лицу.**  **За прекршај из става 1. тач. 2), 3), 30), 31), 32), 33), 34), 35) и 37) овог члана поред новчане казне изриче се и заштитна мера одузимања производа који су прибављени извршењем прекршаја.**  **Одузети производи из става 3. овог члана дају се на располагање правном лицу из члана 70. став 1. ради продаје јавном лицитацијом у складу са законом којим се уређује порески поступак и пореска администрација.**  **Средства остварена од продаје производа из става 4. овог члана приход су буџета Републике Србије, умањена за трошкове манипулације и складиштења.** | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка за привредне субјекте. Препорукама се такође утиче на побољшање пословног амбијента. | |