**ПОЈЕДНОСТАВЉЕЊЕ ПОСТУПКА ПОДНОШЕЊА ЕВИДЕНЦИЈЕ О ПОЖАРИМА**

|  |  |
| --- | --- |
| **Назив административног поступка** | **Евиденције о пожарима** |
| **Шифра поступка** | **16.04.0007** |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде  Управа за шуме |
| **Правни оквир којим је уређен административни поступак** | * Закон о шумама ("Сл. Гласник РС“ бр. 30/2010, 93/2012, 89/2015) |
| **Прописи које треба променити /донети/укинути да би се спровеле препоруке** | 1. Закон о шумама ("Сл. Гласник РС“ бр. 30/2010, 93/2012, 89/2015) |
| **Рок за спровођење препорука** | Четврти квартал 2020. године. |
| 1. **КРАТАК ОПИС ПРОБЛЕМА** | |
| У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата.  Постојећи образац захтева је припремљен од стране организационе јединице и није прописан правним актима.  Поступак подразумева подношење захтева лично на писарници или поштом. Још увек није успостављена пуна електронска управа, нити поједини сегменти електронске комуникације.  У овом поступку не постоји акт који издаје државни орган, већ само постоји обавеза за корисника односно сопственика шума да у року од 30 дана од гашења пожара достави Министарству извештај о насталој штети. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Документација** |  |  |  | | *Доказ о електронској уплати без печата банке* |  | **Х** |  | | **Образац административног захтева** |  |  |  | | *Унапређење постојећег обрасца за подношење извештаја* |  | **Х** |  | | *Електронско подношење захтева и документације* |  | **Х** |  | | **Увођење подношења нотификације** | **Х** |  | **1.** | | |
| 1. **ОБРАЗЛОЖЕЊЕ** | |
| **3.1. Прихватање доказа о електронској уплати таксе без печата банке**  Препорука је да се као доказ о уплати републичке административне таксе, прихвати извод са пословног рачуна странке без печата банке, имајући у виду да је такав начин плаћања већ прихваћен као валидан на основу Мишљења Министарства финансија бр. 434-01-7/07-04 од 25.05.2009. године, иако се исто позива на одредбе Закона о платном промету које сада нису на снази, имајући у виду да се променом прописа нису промениле обавезе банке о достављању извода са пословног рачуна клијенту.  ***За примену ове препоруке нису потребне измене прописа.***  **Управа за шуме поставиће на својој веб презентацији обавештење за странке о томе да се као доказ о плаћању таксе/накнаде прихвата извод из банке пословног субјекта, без печата банке, на основу мишљења Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе, чиме ће се обезбедити спровођење препоруке.**  **3.2. Унапређење обрасца за подношење извештаја**  Предлаже се да постојећи образац извештаја унапреди и учинити јавно доступним.  Неопходно је да образац буде јавно доступан путем сајта Управе за шуме, како би се што пре што већем броју корисника шума омогућило да лако и једноставно редовно шаљу годишње извештаје.  ***За примену ове препоруке нису потребне измене прописа.***  **3.3. Електронско подношење захтева и документације**  У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се делимично увођење е-управе, омогућавање подношења захтева тако што ће подносилац слати извештај, потписан квалификованим електронским сертификатом, са пратећом документацијом, на имејл адресу надлежног органа. Предлаже се примена ове препоруке чим се за то остваре технички услови.  ***За примену ове препоруке није потребна измена прописа.***  **3.4. Увођење подношења нотификације**  Предлог је да поступак треба свести на нотификацију. Обавеза државног органа је да прими и евидентира извештај о насталој штети. Самим тим, како нема никаквог одлучивања од стране органа, обавеза корисника шуме се завршава са подношењем извештаја у законском року.  ***За примену ове препоруке је потребна измена***  ***Закона о шумама ("Сл. Гласник РС“ бр. 30/2010-61, 93/2012-28, 89/2015-12)*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ЗАКОН О ДОПУНАМА ЗАКОНА О ШУМАМА**  Члан 1.  У закону о шумама („Службени гласник РС“ број: 30/2010-61, 93/2012-28, 89/2015-12) у члану 46. након става 8. додаје се нови став 9. који гласи:  „Корисник, односно сопственик шума који газдује шумама у складу са основом, извештај из става 8. овог члана може поднети електронским путем. Извештај из става 8. овог члана мора да садржи истините податке.“  Досадашњи став 9. постаје став 10.  Досадашњи став 10. постаје став 11.  Члан 2.  Овај закон ступа на снагу осмог дана од дана објављивања у „Службеном гласнику Републике Србије“. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ**  **ЗАКОНА О ШУМАМА** **КОЈЕ СЕ ДОПУЊУЈУ**  *Заштита шума од пожара*  Члан 46.  У циљу заштите шума од пожара доноси се план заштите шума од пожара за период од десет година.  План заштите шума од пожара доноси корисник, односно сопственик шума за шуме којима се газдује у складу са основом.  План заштите шума од пожара којима се газдује у складу са програмом, доноси правно лице из члана 70. став 1. овог закона и саставни је део плана заштите шума од пожара који доноси за државне шуме.  План из става 1. овог члана израђује се у складу са овим законом и посебним прописом којим се уређује заштита од пожара.  У јединственом информационом систему за шумарство води се евиденција о шумским пожарима.  Корисник, односно сопственик шума који газдује шумама у складу са основом, дужан је да прикупља податке о шумским пожарима, води евиденцију и доставља их Министарству.  Корисник, односно сопственик шума дужан је да о настанку пожара одмах обавести најближу ватрогасно-спасилачку јединицу при министарству надлежном за унутрашње послове и Министарство, а на територији аутономне покрајине и надлежни орган аутономне покрајине.  Корисник, односно сопственик шума који газдује шумама у складу са основом, дужан је да достави Министарству, а на територији аутономне покрајине надлежном органу аутономне покрајине, извештај о насталој штети, најкасније 30 дана од дана гашења пожара.  КОРИСНИК, ОДНОСНО СОПСТВЕНИК ШУМА КОЈИ ГАЗДУЈЕ ШУМАМА У СКЛАДУ СА ОСНОВОМ, ИЗВЕШТАЈ ИЗ СТАВА 8. ОВОГ ЧЛАНА МОЖЕ ПОДНЕТИ ЕЛЕКТРОНСКИМ ПУТЕМ. ИЗВЕШТАЈ ИЗ СТАВА 8. ОВОГ ЧЛАНА МОРА ДА САДРЖИ ИСТИНИТЕ ПОДАТКЕ.  У случају битних промена стања шума за које је донет план заштите шума од пожара, извршиће се измене и допуне плана у року од три месеца од дана утврђених промена.  Сопственик, односно корисник шума дужан је да обезбеди функционисање и одржавање противпожарне инфраструктуре (противпожарних пруга, осматрачница, водозахвата и друго). | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка за привредне субјекте. Препорукама се такође утиче на побољшање пословног амбијента. | |