**СПАЈАЊЕ ПОСТУПКА ИЗДАВАЊА САГЛАСНОСТИ НА ПЛАНСКА ДОКУМЕНТА У ЛОВСТВУ И САГЛАСНОСТИ ЗА ОГРАЂИВАЊА ЛОВИШТА**

|  |  |
| --- | --- |
| **Назив административног поступка** | **Сагласност на планска документа у ловству и ограђивање ловишта**  Настао спајањем поступака:  Сагласност на планска документа у ловству  и  Сагласност за ограђивање ловишта |
| **Шифра поступка** | **16.04.0021**  **16.04.0025** |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде  Управа за шуме |
| **Правни оквир којим је уређен административни поступак** | * Закон о дивљачи и ловству ("Сл. Гласник РС“ бр. 18/2010) * Правилник о садржини и начину израде планских докумената у ловству ("Сл. Гласник РС“ бр. 9/2012) |
| **Прописи које треба променити /донети/укинути да би се спровеле препоруке** | 1. Закон о дивљачи и ловству ("Сл. Гласник РС“ бр.18/2010) 2. Правилник о садржини и начину израде планских докумената у ловству ("Сл. Гласник РС“ бр. 9/2012) |
| **Рок за спровођење препорука** | Четврти квартал 2020. године. |
| 1. **КРАТАК ОПИС ПРОБЛЕМА** | |
| Анализом административног поступка 16.04.0025 и кроз разговоре са службеницима дошло се до закључка да ограђивање дела ловишта повлачи за собом и израду Програма газдовања за ограђени део ловишта а овај програм нако тога мора да се инкорпорира као саставног дела Ловне основе ловишта. На овај начин привредни субјект сноси непотребне трошкове како у виду такси и накнада тако и у виду времена које му је потребно да спроведе све административне поступке.  У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата.  Потребно је претходно нагласити да планска документа која могу бити предмет овог поступка јесу Ловна основа, програм газдовања за ограђени део ловишта и програм насељавања дивљачи. Ловна основа је документ који се доноси за период од 10 година док се друга два планска документа доносе по потреби. Анализом правног оквира и у разговору са службеницима утврђено је да је чланом 37. Закон о дивљачи и ловству подносилац захтева који жели да спроведе ограђивање дела ловишта потребно да добије сагласност од власника дела ловишта који планира да огради и сагласност Министарства на програм газдовања за ограђени део ловишта. Даље је утврђено да подносилац захтева мора да инкорпорира тај програм у Ловну основу иста је ситуација и са програмом насељавања дивљачи. На овај начин подносилац захтева сноси непотребне трошкове у виду накнаде и такси за добијање сагласности било за програм газдовања за ограђени део ловишта или за програм насељавања дивљачи. Ови плански документи ће свакако бити предмет провере и верификације кроз измене Ловне основе која мора да уследи након промена у ловишту.  Утврђено је да у пракси постоје две ситуације: прва ситуација је када се сагласност даје у форми решења (у случајевима када управњачки орган корисника ловишта донесе плански документ и такав упути у Министарство на сагласност) и друга ситуација је када се сагласност даје у форми претходне сагласности (подносилац захтева тражи претходну сагласност и на основу ње усваја план који се касније проследи Управи за шуме на верификацију). На овај начин подносиоци захтева покушавају да пренесу део одговорноси на само Министарство и одређене одредбе планских докумената нису у складу са њиховим капацитетима и могућностима.  Анализом овог поступка је утврђено да се плански документ за који се тражи сагласност доставља у два примерка. На овај начин се за подносиоца захтева ствара непотребно оптерећење и повећање директних трошкова поступка. Поред тога се обрада и архивирање и чување предмета компликује за службеника.  Утврђено је да се поред таксе за захтев и таксе на решење наплаћује и Накнада трошкова поступка за ловну основу која износи 40.000,00 рсд односно Накнада трошкова поступка за ревизију ловне основе која износи 30.000,00 рсд. Ове накнаде су предвиђене Одлуком о висини трошкова поступка и таксама коју доноси директор Управе за шуме. Овај поступак не захтева образовање комисије нити ствара било које друге додатне трошкове Управи за шуме, поступак по захтеву спроводи један службеник. Одлука директора нема основа у закону нити подзаконским актима. Потребно је да се накнаде пропишу у Правилнику о садржини и начину израде планских докумената у ловству.  Образац захтева је у слободној форми.  Поступак подразумева подношење захтева лично на писарници или поштом. Још увек није успостављена пуна електронска управа, нити поједини сегменти електронске комуникације. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Спајање поступка** |  | **X** |  | | **Финансијски издаци** |  | | | | *Прописивање висине износа финансијског издатка* | **X** |  | **2.** | | **Образац административног захтева** |  | | | | *Увођење обрасца захтева* |  | **X** |  | | *Електронско подношење захтева и планског документа у електронској форми* |  | **X** |  | | **Промена претходне сагласности у сагласност** | **X** |  | **1.** | | |
| 1. **ОБРАЗЛОЖЕЊЕ** | |
| **3.1. Спајање поступка**  Препорука је да се поступак за добијање сагласности за ограђивање ловишта (16.04.0025) споји са поступком за издавање сагласности на планска документа јер у крајњој инстанци мора доћи до измене планског документа и инкорпорирања измена које су настале ограђивањем дела ловишта јер након ограђивања дела ловишта се израђује Програм газдовања за ограђени део ловишта који се уноси у плански документ његовом допуном. За спровођење ове препоруке је потребно изменити Закон о дивљачи и ловству и то тако што ће се укинути сагласност на Програм газдовања за ограђени део ловишта као посебан документ већ ће се његова садржина испитивати у поступку измене и допуне Планског документа а што представља овавезан корак након ограђивања дела ловишта.  ***За примену ове препоруке је потребна измена Закона о дивљачи и ловству ("Сл. Гласник РС“ бр.18/2010-68)***  **3.2. Прописивање висине износа финансијског издатка**  Имајући у виду да Одлука директора Управе за шуме нема правног основа требало би прописати висину Накнаде коју подносилац захтева плаћа. Висину накнаде треба предвидети у Правилнику о садржини и начину израде планских докумената у ловству ("Сл. Гласник РС“ бр. 9/2012-91) у износима од 20.000 динара за ловну основу и 15.000 динара за за ревизију.  ***За примену ове препоруке je потребнa изменa Правилникa о садржини и начину израде планских докумената у ловству ("Сл. Гласник РС“ бр. 9/2012-91)***  **3.3. Увођење обрасца за подношење захтева**  Увођење обрасца за подношење захтева, који ће садржати стандардне елементе обрасца захтева, који укључују:   * + Назив РС, назив и седиште органа, назив организационе јединице, бр. телефона и електронска адреса организационе јединице која спроводи административни поступак;   + Шифра административног поступка или назив обрасца може да стоји у горњем десном углу обрасца;   + Назив административног поступка (управна ствар која је предмет поступка);   + Места за унос информација о подносиоцу захтева (Назив, седиште, ПИБ, мат број , Адреса електронске поште подносиоца захтева.)   + Места за унос специфичних информација за конкретан поступак (Локација шуме ,број катастарских парцела, катастарска општина, општина, и укупна површина; Власник шуме ; Корисник шуме; Површина на којој се мења водни режим; Разлог мењања водног режима), укључујући и информације, потребне за прибављање података по службеној дужности   + Информације о потребној документацији: * Таксативно набројана сва потребна документа * Форма докумената (оригинал, копија, оверена копија, копија уз оригинал на увид), уколико се документација подноси у папиру * Издавалац документа * Специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.).   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1.ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева   + Место за потпис подносиоца захтева.   Уз образац захтева стоји и писмeна информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна * Модел и позив на број   ***За примену ове препоруке није потребна нзмена прописa.***  **3.4. Електронско подношење захтева и планског документа** **у електронској форми**  У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се делимично увођење е-управе, омогућавање подношења захтева тако што ће подносилац слати захтев, потписан квалификованим електронским сертификатом, са пратећом документацијом, на имејл адресу надлежног органа. Плански документ се издаје и у електронској форми, па је стога потребно је предвидети могућност да се поред достављања оргинала предвиди слање електронске верзије овог документа како би се олакшао рад службеницима и смањили трошкови на страни подносиоца захтева. Предлаже се примена ове препоруке чим се за то остваре технички услови.  ***За примену ове препоруке није потребна измена прописа.***  **3.5. Промена претходне сагласности у сагласност**  Потребно је прописати да се сагласност на планске акте даје након усвајања од стране управљачких органа подносиоца захтева. Ради споровођења ове препоруке потребно је изменити члан 49. и 37. Закона о дивљачи и ловству на начин да члан 49. у ставу 2. измени тако да се предвиди да се сагласност на планске акте даје након усвајања од стране управљачких органа подносиоца захтева а члан 37. у ставу 1. брише део који се односи на прибављање сагласности на програм газдовања за ограђени део ловишта.  ***За примену ове препоруке je потребнa изменa Законa о дивљачи и ловству ("Сл. Гласник РС“ бр. 18/2010-68)*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **1**  **НАЦРТ**  **ЗАКОН О ИЗМЕНАМА И ДОПУНАМА ЗАКОНА О ДИВЉАЧИ И ЛОВСТВУ**  Члан 1.  У закону о дивљачи и ловству („Службени гласник РС“ број: 18/2010-68) у члану 37. став 1. речи „и ако је на програм газдовања за ограђени део ловишта прибављена сагласност у складу са овим законом и законом којим се уређује ветеринарство“ бришу се.  Члан 2.  У члану 49. став 2. мења се и гласи:  „Министарство, а на територији аутономне покрајине надлежни покрајински орган, даје сагласност на ловну основу, програм газдовања за ограђени део ловишта и програм насељавања дивљачи након прибављања одлуке управљачких органа корисника ловишта.“  Члан 3.  Овај закон ступа на снагу осмог дана од дана објављивања у „Службеном гласнику Републике Србије“.  **2**  **НАЦРТ**  **ПРАВИЛНИК О ДОПУНАМА ПРАВИЛНИКА О САДРЖИНИ И НАЧИНУ ПЛАНСКИХ ДОКУМЕНАТА У ЛОВСТВУ**  Члан 1.  У Правилнику о садржини и начину планских докумената у ловству („Службени гласник РС“ број: 9/2012-91) после члана 34. додаје се члан 34а. који гласи:  „Накнаде за израду ловне основе и за ревизију ловне основе одређене су овим правилником и то у следећим износима:   1. Накнада за израду ловне основе исноси 20.000,00 динара 2. Накнада за ревизију ловне основе износи 15.000,00 динара   Накнаде се уплаћују на посебан рачун Управе за шуме.“  Члан 2.  Овај правилник ступа на снагу осмог дана од дана објављивања у „Службеном гласнику Републике Србије“. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **1**  **ПРЕГЛЕД ОДРЕДБИ ЗАКОНА О ДИВЉАЧИ И ЛОВСТВУ** **КОЈЕ СЕ МЕЊАЈУ И ДОПУЊУЈУ**  Члан 37.  Део ловишта се може ограђивати ако је власник земљишта дао сагласност ~~и ако је на програм газдовања за ограђени део ловишта прибављена сагласност у складу са овим законом и законом којим се уређује ветеринарство.~~  Површина ограђеног терена за обуку паса не може бити већа од 5 hа.  Члан 49.  Програм развоја ловног подручја, ловну основу, годишњи план, програм газдовања за ограђени део ловишта и програм насељавања дивљачи израђује правно лице регистровано за обављање послова планирања у ловству које има запослено лице са лиценцом за израду планских докумената.  ~~Ловна основа, програм газдовања за ограђени део ловишта и програм насељавања дивљачи доноси се по претходно прибављеној сагласности Министарства, а на територији аутономне покрајине надлежног покрајинског органа.~~  МИНИСТАРСТВО, А НА ТЕРИТОРИЈИ АУТОНОМНЕ ПОКРАЈИНЕ НАДЛЕЖНИ ПОКРАЈИНСКИ ОРГАН, ДАЈЕ САГЛАСНОСТ НА ЛОВНУ ОСНОВУ, ПРОГРАМ ГАЗДОВАЊА ЗА ОГРАЂЕНИ ДЕО ЛОВИШТА И ПРОГРАМ НАСЕЉАВАЊА ДИВЉАЧИ НАКОН ПРИБАВЉАЊА ОДЛУКЕ УПРАВЉАЧКИХ ОРГАНА КОРИСНИКА ЛОВИШТА.  Министарство расписује јавни конкурс за израду програма развоја ловног подручја, у року од 90 дана од дана установљења ловног подручја, односно најкасније шест месеци пре истека времена за које је донет претходни програм.  Министар ближе прописује садржину и начин израде програма развоја ловног подручја, ловне основе, годишњег плана, програма газдовања за ограђени део ловишта и програма насељавања дивљачи.  **2**  **ПРЕГЛЕД ОДРЕДБИ ПРАВИЛНИКА О САДРЖИНИ И НАЧИНУ ПЛАНСКИХ ДОКУМЕНАТА У ЛОВСТВУ КОЈИ СЕ ДОПУЊУЈУ**  ЧЛАН 34А.  НАКНАДЕ ЗА ИЗРАДУ ЛОВНЕ ОСНОВЕ И ЗА РЕВИЗИЈУ ЛОВНЕ ОСНОВЕ ОДРЕЂЕНЕ СУ ОВИМ ПРАВИЛНИКОМ И ТО У СЛЕДЕЋИМ ИЗНОСИМА:   1. НАКНАДА ЗА ИЗРАДУ ЛОВНЕ ОСНОВЕ ИСНОСИ 20.000,00 ДИНАРА 2. НАКНАДА ЗА РЕВИЗИЈУ ЛОВНЕ ОСНОВЕ ИЗНОСИ 15.000,00 ДИНАРА   НАКНАДЕ СЕ УПЛАЋУЈУ НА ПОСЕБАН РАЧУН УПРАВЕ ЗА ШУМЕ. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 4.881.814,54 РСД. Усвајање и примена препорука ће донети привредним субјектима годишње директне уштеде од 739.506,47 РСД или 6.080,37 ЕУР. Ове уштеде износе 15,15% укупних директних трошкова привредних субјеката у поступку.  Усвајањем препоруке постижу се значајне уштеде у времену потребном за спровођење административног поступка.  Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка за привредне субјекте, смањењу издатака. Препорукама се такође утиче на побољшање пословног амбијента. | |