**ПОЈЕДНОСТАВЉЕЊЕ ПОСТУПКА ИЗДАВАЊА САГЛАСНОСТИ НА АКТЕ КОРИСНИКА ЛОВИШТА**

|  |  |
| --- | --- |
| **Назив административног поступка** | **Сагласност на акте корисника ловишта** |
| **Шифра поступка** | **16.04.0022** |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде  Управа за шуме |
| **Правни оквир којим је уређен административни поступак** | * Закон о дивљачи и ловству ("Сл. Гласник РС“ бр. 18/2010) |
| **Прописи које треба променити /донети/укинути да би се спровеле препоруке** | 1. Закон о дивљачи и ловству ("Сл. Гласник РС“ бр. 18/2010) |
| **Рок за спровођење препорука** | Четврти квартал 2020. године. |
| 1. **КРАТАК ОПИС ПРОБЛЕМА** | |
| У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата.  Образац захтева је у слободној форми.  Поступак подразумева подношење захтева лично на писарници или поштом. Још увек није успостављена пуна електронска управа, нити поједини сегменти електронске комуникације.  Не постоји база издатих сагласности и на тај начин се ускраћује могућност провере да ли су одређени акти које доноси корисник ловишта добили сагласност Министарства пољопривреде, шумарства и водопривреде. | |
| 1. **САЖЕТАК ПРЕПОРУКА** | |
|  | |
| |  |  |  |  |  | | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | | **Да** | **Не** | | **Документација** |  | | | | | *Доказ о електронској уплати без печата банке* |  | **Х** |  | | | **Образац административног захтева** |  | | | | | *Увођење обрасца захтева* |  | **X** |  | | | *Електронско подношење захтева и документације* |  | **Х** |  | | **Транспарентност административног поступка** |  | | | | *Јавна доступност регистра/евиденције издатих аката* | **X** |  | **1.** | | | |
| 1. **ОБРАЗЛОЖЕЊЕ** | |
| **3.1. Прихватање доказа о електронској уплати таксе без печата банке**  Препорука је да се као доказ о уплати републичке административне таксе, прихвати извод са пословног рачуна странке без печата банке, имајући у виду да је такав начин плаћања већ прихваћен као валидан на основу Мишљења Министарства финансија бр. 434-01-7/07-04 од 25.05.2009. године, иако се исто позива на одредбе Закона о платном промету које сада нису на снази, имајући у виду да се променом прописа нису промениле обавезе банке о достављању извода са пословног рачуна клијенту.  ***За примену ове препоруке нису потребне измене прописа.***  **Управа за шуме поставиће на својој веб презентацији обавештење за странке о томе да се као доказ о плаћању таксе/накнаде прихвата извод из банке пословног субјекта, без печата банке, на основу мишљења Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе, чиме ће се обезбедити спровођење препоруке.**  **3.2. Увођење обрасца за подношење захтева**  Увођење обрасца за подношење захтева, који ће садржати стандардне елементе обрасца захтева, који укључују:   * + Назив РС, назив и седиште органа, назив организационе јединице, бр. телефона и електронска адреса организационе јединице која спроводи административни поступак;   + Шифра административног поступка или назив обрасца може да стоји у горњем десном углу обрасца;   + Назив административног поступка (управна ствар која је предмет поступка);   + Места за унос информација о подносиоцу захтева (Назив, седиште, ПИБ, мат број , Адреса електронске поште подносиоца захтева.)   + Места за унос специфичних информација за конкретан поступак (Локација шуме ,број катастарских парцела, катастарска општина, општина, и укупна површина; Власник шуме ; Корисник шуме; Површина на којој се мења водни режим; Разлог мењања водног режима), укључујући и информације, потребне за прибављање података по службеној дужности   + Информације о потребној документацији: * Таксативно набројана сва потребна документа * Форма докумената (оригинал, копија, оверена копија, копија уз оригинал на увид), уколико се документација подноси у папиру * Издавалац документа * Специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.).   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1.ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева   + Место за потпис подносиоца захтева.   Уз образац захтева стоји и писмeна информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна * Модел и позив на број   ***За примену ове препоруке није потребна нзмена пропис***  **3.3. Електронско подношење захтева и документације**  У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се делимично увођење е-управе, омогућавање подношења захтева тако што ће подносилац слати захтев, потписан квалификованим електронским сертификатом, са пратећом документацијом, на имејл адресу надлежног органа. Предлаже се примена ове препоруке чим се за то остваре технички услови.  ***За примену ове препоруке није потребна измена прописа.***  **3.4. Јавна доступност регистра/евиденције издатих аката**  Потребно је у Закону о дивљачи и ловству у члану 65. додати став 3. који ће прописати обавезу Министарства пољопривреде, шумарства и водопривреде да води евиденцију о издатим сагласностима и да је учини јавно доступном.  Предлаже се да надлежни орган води регистар /евиденцију издатих аката у електронском облику, у складу са чланом 10. Закона о електронској управи ("Службени гласник" РС, број 27/2018), којим се уводи обавеза свих органа да успостављају и воде регистре и евиденције у електронском облику.  Предлаже се да евиденција издатих сагласности на акте корисника ловишта садржи податке о подносиоцу захтева – пословно име, адреса седишта, матични број ПИБ, број и датум решења о сагласности на акте корисника ловишта као и број и датум решења о сагласности на измене и допуне аката корисника ловишта. Такође се предлаже да се сви наведени подаци учине јавно доступним.  Вођење евиденција предлаже се у отвореном, машински читљивом облику (база података).  Успостављена електронска евиденција података треба да буде доступна на званичној веб презентацији министарства и на порталу отворених података https://data.gov.rs/sr/discover/.  ***За примену ове препоруке je потребнa изменa Законa о дивљачи и ловству ("Сл. Гласник РС“ бр. 18/2010-68).*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ЗАКОН О ДОПУНАМА ЗАКОНА О ДИВЉАЧИ И ЛОВСТВУ**  Члан 1.  У закону о дивљачи и ловству („Службени гласник РС“ број: 18/2010-68) у члану 65. после став 2. додаје се став 3. који гласи:  „Министарство води јавни регистар сагласности на акте корисника ловишта.“  Члан 2.  Овај закон ступа на снагу осмог дана од дана објављивања у „Службеном гласнику Републике Србије“. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ ЗАКОНА О ДИВЉАЧИ И ЛОВСТВУ** **КОЈЕ СЕ ДОПУЊУЈУ**  Члан 65.  Корисник ловишта дужан је да донесе акте којима се ближе уређује газдовање ловиштем, а нарочито начин организовања стручне и ловочуварске службе, начин организовања лова, време трајања лова, мере сигурности у лову, начин коришћења објеката у лову, контролу ловљења дивљачи, поступање са уловљеном и угинулом дивљачи и њеним деловима, као и мере за спречавање штете на дивљачи и штете од дивљачи.  Министарство, а на територији аутономне покрајине надлежни покрајински орган, даје сагласност на акте корисника ловишта.  МИНИСТАРСТВО ВОДИ ЈАВНИ РЕГИСТАР САГЛАСНОСТИ НА АКТЕ КОРИСНИКА ЛОВИШТА. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 308.838,11 РСД. Усвајање и примена препорука ће донети привредним субјектима годишње директне уштеде од 31.685,36 РСД или 260,52 ЕУР. Ове уштеде износе 10,26% укупних директних трошкова привредних субјеката у поступку.  Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка за привредне субјекте. Препорукама се такође утиче на побољшање пословног амбијента. | |