**ПОЈЕДНОСТАВЉЕЊЕ ПОСТУПКА ИЗДАВАЊА ОДОБРЕЊА ЗА УВОЗ ШУМСКОГ СЕМЕНА**

|  |  |
| --- | --- |
| **Назив административног поступка** | **Одобрење за увоз шумског семена** |
| **Шифра поступка** | **16.04.0016** |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде  Управа за шуме |
| **Правни оквир којим је уређен административни поступак** | * Закон о репродуктивном материјалу шумског дрвећа дрвећа ("Сл. Гласник РС“ бр. 135/2004-1, 8/2005-7 (исправка), 41/2009-174) |
| **Прописи које треба променити /донети/укинути да би се спровеле препоруке** | 1. Закон о репродуктивном материјалу шумског дрвећа ("Сл. Гласник РС“ бр. 135/2004-1, 8/2005-7 (исправка), 41/2009-174) |
| **Рок за спровођење препорука** | Четврти квартал 2020. године. |
| 1. **КРАТАК ОПИС ПРОБЛЕМА** | |
| Захтев се решава у општем року, који није адекватан сходно просечном року који је потребан за одлучивање. Временским органичењем ствара се непотребно оптерећење подносиоца захтева и увећавају се индиректни трошкови изражени у времену. Такође, потребно је истаћи да у овом поступку време може бити круцијални фактор и да уколико се закасни са садњом може доћи до пропасти семена и губитка целе садне године.  У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата.  Образац захтева је у слободној форми.  Поступак подразумева подношење захтева лично на писарници или поштом. Још увек није успостављена пуна електронска управа, нити поједини сегменти електронске комуникације. | |
| 1. **САЖЕТАК ПРЕПОРУКА** | |
|  | |
| |  |  |  |  |  | | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | | **Да** | **Не** | | **Рокови** |  | | | | | *Прописивање рокова посебним законом* | **X** |  | **1.** | | | **Документација** |  | | | | | *Доказ о електронској уплати без печата банке* |  | **Х** |  | | | **Образац административног захтева** |  | | | | | *Увођење обрасца захтева* |  | **X** |  | | | *Електронско подношење захтева и документације* |  | **Х** |  | | |
| 1. **ОБРАЗЛОЖЕЊЕ** | |
| **3.1. Прописивање рока прописом**  Законом o репродуктивном материјалу шумског дрвећа није предвиђен рок за решавање захтева. Надлежни орган одлучује у општем року од 30 дана од дана покретања поступка, прописаним Законом о општем управном поступку. Како је просечан рок за решавање уредног захтева 3 дана, предлаже се прописивање рока од 8 дана од дана пријема захтева.  ***За примену ове препоруке је потребна измена Закона о репродуктивном материјалу шумског дрвећа дрвећа ("Сл. Гласник РС“ бр. 135/2004-1, 8/2005-7 (исправка), 41/2009-174)***  **3.2. Прихватање доказа о електронској уплати таксе без печата банке**  Препорука је да се као доказ о уплати републичке административне таксе, прихвати извод са пословног рачуна странке без печата банке, имајући у виду да је такав начин плаћања већ прихваћен као валидан на основу Мишљења Министарства финансија бр. 434-01-7/07-04 од 25.05.2009. године, иако се исто позива на одредбе Закона о платном промету које сада нису на снази, имајући у виду да се променом прописа нису промениле обавезе банке о достављању извода са пословног рачуна клијенту.  ***За примену ове препоруке нису потребне измене прописа.***  **Управа за шуме поставиће на својој веб презентацији обавештење за странке о томе да се као доказ о плаћању таксе/накнаде прихвата извод из банке пословног субјекта, без печата банке, на основу мишљења Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе, чиме ће се обезбедити спровођење препоруке.**  **3.3. Увођење обрасца за подношење захтева**  Увођење обрасца за подношење захтева, који ће садржати стандардне елементе обрасца захтева, који укључују:   * + Назив РС, назив и седиште органа, назив организационе јединице, бр. телефона и електронска адреса организационе јединице која спроводи административни поступак;   + Шифра административног поступка или назив обрасца може да стоји у горњем десном углу обрасца;   + Назив административног поступка (управна ствар која је предмет поступка);   + Места за унос информација о подносиоцу захтева (Назив, седиште, ПИБ, мат број , Адреса електронске поште подносиоца захтева.)   + Места за унос специфичних информација за конкретан поступак, укључујући и информације, потребне за прибављање података по службеној дужности   + Информације о потребној документацији: * Таксативно набројана сва потребна документа * Форма докумената (оригинал, копија, оверена копија, копија уз оригинал на увид), уколико се документација подноси у папиру * Издавалац документа * Специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.).   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1.ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева   + Место за потпис подносиоца захтева.   Уз образац захтева стоји и писмeна информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна * Модел и позив на број   ***За примену ове препоруке није потребна нзмена прописа***  **3.4. Електронско подношење захтева и документације**  У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се делимично увођење е-управе, омогућавање подношења захтева тако што ће подносилац слати захтев, потписан квалификованим електронским сертификатом, са пратећом документацијом, на имејл адресу надлежног органа. Предлаже се примена ове препоруке чим се за то остваре технички услови.  ***За примену ове препоруке није потребна измена прописа.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ЗАКОН О ИЗМЕНАМА ЗАКОНА О РЕПРОДУКТИВНОМ**  **МАТЕРИЈАЛУ ШУМСКОГ ДРВЕЋА**  Члан 1.  У Закону о репродуктивном материјалу шумског дрвећа ("Сл. Гласник РС“ бр. 135/2004-1, 8/2005-7 (исправка), 41/2009-174), члан 8. став 2. мења се и гласи:    „Одобрење за увоз семена из става 1. овог члана издаје министарство у року од 8 дана од дана пријема захтева.“  Члан 2.  „Овај закон ступа на снагу осмог дана од дана објављивања у „Службеном гласнику Републике Србије“.“ | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ ЗАКОНА О РЕПРОДУКТИВНОМ МАТЕРИЈАЛУ**  **ШУМСКОГ ДРВЕЋА КОЈЕ СЕ МЕЊАЈУ**  Члан 8.  Репродуктивни материјал шумског дрвећа из члана 3. овог закона из увоза може да се користи за подизање и обнављање шума ако:  1) је квалификован или тестиран;  2) нема урода семена или урод семена није довољан или ако на залихама не постоје довољне количине репродуктивног материјала за потребе подизања и обнављања шума у тој години.  Одобрење за увоз семена из става 1. овог члана издаје министарство У РОКУ ОД 8 ДАНА ОД ДАНА ПРИЈЕМА ЗАХТЕВА. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Усвајањем препоруке постижу се значајне уштеде у времену потребном за спровођење административног поступка.  Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка за привредне субјекте, скраћењу рокова у поступку. Препорукама се такође утиче на побољшање пословног амбијента. | |