**ПОЈЕДНОСТАВЉЕЊЕ ПОСТУПКА ИЗДАВАЊА УВЕРЕЊА О ПОРЕКЛУ САДНОГ МАТЕРИЈАЛА И СЕМЕНА**

|  |  |
| --- | --- |
| **Назив административног поступка** | **Уверење о пореклу садног материјала и семена** |
| **Шифра поступка** | **16.04.0013** |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде  Управа за шуме |
| **Правни оквир којим је уређен административни поступак** | * Закон о репродуктивном материјалу шумског дрвећа ("Сл. Гласник РС“ бр.135/ 2004-1, 8/2005-7 (исправка), 41/2009-174) * Правилник о признавању полазног материјала и контроли производње репродуктивног материјала шумског дрвећа ("Сл. Гласник РС“ бр. 76/2005-37, 105/2005-13, 83/2009-57) |
| **Прописи које треба променити /донети/укинути да би се спровеле препоруке** | 1. Закон о репродуктивном материјалу шумског дрвећа ("Сл. Гласник РС“ бр.135/2004-1, 8/2005-7 (исправка), 41/2009-174) |
| **Рок за спровођење препорука** | Четврти квартал 2020. године. |
| 1. **КРАТАК ОПИС ПРОБЛЕМА** | |
| Захтев се решава у општем року, који није адекватан сходно просечном року који је потребан за одлучивање. Временским органичењем ствара се непотребно оптерећење подносиоца захтева и увећавају се индиректни трошкови изражени у времену.  У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата.  Поступак подразумева подношење захтева лично на писарници или поштом. Још увек није успостављена пуна електронска управа, нити поједини сегменти електронске комуникације.  У члану 9. и члану 103. Закона о општем управном поступку прописана је обавеза органа да по службеној дужности прибавља податке о чињеницама о којима се води службена евиденција а који су неопходни за одлучивање у поступку и да се поступак води без одуговлачења и са што мање трошкова по странку. Достављање ових података од стране подносиоца захтева њима ствара непотребно административно оптерећење. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Рокови** |  | | | | *Прописивање рокова посебним законом* | **X** |  | **1.** | | **Документација** |  | | | | *Доказ о електронској уплати без печата банке* |  | **Х** |  | | **Образац административног захтева** |  | | |  |  |  |  |  | | --- | --- | --- | --- | | *Електронско подношење захтева и документације* |  | **Х** |  |  |  |  |  |  | | --- | --- | --- | --- | | **Прибављање података по службеној дужности** |  | **X** |  | | |
| 1. **ОБРАЗЛОЖЕЊЕ** | |
| **3.1. Прописивање рока прописом**  Законом o репродуктивном материјалу шумског дрвећа није предвиђен рок за решавање захтева. Надлежни орган одлучује у општем року од 30 дана од дана покретања поступка, прописаним Законом о општем управном поступку. Како је просечан рок за решавање уредног захтева 7 дана, предлаже се прописивање рока од 15 дана од дана пријема захтева.  ***За примену ове препоруке је потребна измена*** ***Закона о репродуктивном материјалу шумског дрвећа ("Сл. Гласник РС“ бр.135/2004-1, 8/2005-7 (исправка), 41/2009-174)***  **3.2. Прихватање доказа о електронској уплати таксе без печата банке**  Препорука је да се као доказ о уплати републичке административне таксе, прихвати извод са пословног рачуна странке без печата банке, имајући у виду да је такав начин плаћања већ прихваћен као валидан на основу Мишљења Министарства финансија бр. 434-01-7/07-04 од 25.05.2009. године, иако се исто позива на одредбе Закона о платном промету које сада нису на снази, имајући у виду да се променом прописа нису промениле обавезе банке о достављању извода са пословног рачуна клијенту.  ***За примену ове препоруке нису потребне измене прописа.***  **Управа за шуме поставиће на својој веб презентацији обавештење за странке о томе да се као доказ о плаћању таксе/накнаде прихвата извод из банке пословног субјекта, без печата банке, на основу мишљења Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе, чиме ће се обезбедити спровођење препоруке.**  **3.3. Електронско подношење захтева и документације**  У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се делимично увођење е-управе, омогућавање подношења захтева тако што ће подносилац слати захтев, потписан квалификованим електронским сертификатом, са пратећом документацијом, на имејл адресу надлежног органа. Предлаже се примена ове препоруке чим се за то остваре технички услови.  ***За примену ове препоруке није потребна измена прописа.***  **3.4. Прибављање података по службеној дужности**  Предлаже се елиминација подношења следећих докумената од стране подносиоца захтева, јер je надлежни орган дужан да, у складу са члановима 9. и 103. ЗОУП-а ("Службени гласник РС", број 18 од 1. марта 2016.), Законом о електронском документу, електронској идентификацији и услугама од поверења у електронском пословању ("Службени гласник РС", број 94 од 19. октобра 2017.) и Уредбом о прибављању и уступању података о чињеницама о којима се води службена евиденција ("Службени гласник РС", број 56 од 7. јуна 2017), по службеној дужности прибави потребне податке од надлежног органа – „власника“ потребних података:   1. **Записник о контроли производње шумског репродуктивног материјала** - службеник који обрађује захтев треба након пријема захтева и увида о подацима о подносиоцу захтева који су наведени у обрасцу захтева да по службеној дужности прибави од овлашћене институције којој су поверени послови контроле производње шумског репродуктивног материјала све потребне податке. 2. **Записник шумарског инспектора о врсти, категорији и количини произведеног семена**- службеник који обрађује захтев треба након пријема захтева и увида о подацима о подносиоцу захтева који су наведени у обрасцу захтева да по службеној дужности од надлежне шумарске инспекције прибави све потребне податке.   ***За примену ове препоруке није потребна измена прописа.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ЗАКОН О ДОПУНИ** **ЗАКОНA О РЕПРОДУКТИВНОМ**  **МАТЕРИЈАЛУ ШУМСКОГ ДРВЕЋА**  Члан 1.  У Законu о репродуктивном материјалу шумског дрвећа („Службени гласник РС“ број: 135/2004-1, 8/2005-7 (исправка), 41/2009-174) у члану 22. додаје се став 4. који гласи:  „Уверења из става 1. овог члана, Министарство издаје у року од 15 дана од дана пријема захтева.“  Члан 2.  Овај закон ступа на снагу осмог дана од дана објављивања у „Службеном гласнику Републике Србије“. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ ЗАКОНА О РЕПРОДУКТИВНОМ МАТЕРИЈАЛУ ШУМСКОГ ДРВЕЋА КОЈЕ СЕ ДОПУЊУЈУ**  Члан 22.  Министарство издаје уверење о пореклу репродуктивног материјала за партију семена, односно пошиљку делова биљака или садног материјала произведеног у складу са одредбама овог закона и прописа донетих на основу њега.  Изузетно од одредбе става 1. овог члана министарство издаје уверење о пореклу за пошиљку семена насталу мешањем селекционисаног или семена познатог порекла које потиче од два или више семенских објеката унутар исте категорије и истог региона провенијенције или из истог семенског објекта за семе сакупљено у различитим годинама.  Произвођач, односно добављач репродуктивног материјала дужан је да пре стављања репродуктивног материјала у промет прибави уверење о пореклу.  УВЕРЕЊА ИЗ СТАВА 1. ОВОГ ЧЛАНА, МИНИСТАРСТВО ИЗДАЈЕ У РОКУ ОД 15 ДАНА ОД ДАНА ПРИЈЕМА ЗАХТЕВА. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 448.237,49 РСД. Усвајање и примена препорука ће донети привредним субјектима годишње директне уштеде од 137.309,85 РСД или 1.128,99 ЕУР. Ове уштеде износе 30,63% укупних директних трошкова привредних субјеката у поступку.  Усвајањем препоруке постижу се значајне уштеде у времену потребном за спровођење административног поступка.  Препоруке ће допринети правној сигурности привредних субјеката, поједностављењу поступка за привредне субјекте, скраћењу рокова у поступку, смањењу документације. Препорукама се такође утиче на побољшање пословног амбијента. | |